als_Latn dik_Latn sag_Latn
Pantallonat e lëkurës janë shumë të preferuara edhe nga yjet botërore dhe më së miri përshtaten me këmisha njëngjyrëshe, tunikë dhe me këpucë me taka të larta.
Lëkura kurrë nuk do të dalë nga moda, veçanërisht pantallonat. Pantallonat nga lëkura njëkohësisht u përshtatet vajzave me gjatësi të ndryshme. Vishen në stinën e dimrit, edhe në atë të verës, por tani është koha e duhur për to.
“Pantallonat e ngushta të lëkurës janë një nga pjesët më seksi të gardërobës femërore, por njëkohësisht edhe më të ndieshmet sa i përket gabimeve në kombinim”, paralajmërojnë stilistët.
Nëse ju nuk i keni mbathjet e duhura dhe pjesën tjetër të kombinimit të ditës, do të jeni shënjestra të pikëpamjeve dhe paragjykimeve ironike për ju.
Për të mos gabuar, ja disa këshilla se si t’i vishni pantallonat e lëkurës:
- Me pantallona të lëkurës, gjithnjë vishuni me më shumë shtresa. Mund ta kombinoni një maicë, xhaketë dhe një rrip ose shirit. Propozojmë që pantallonat e zeza t’i kombinoni me veshje të zeza, të bardha ose ngjyrë hiri. Ashtu si yjet e tjera botërore, kjo nuk është aspak e vështirë. Një xhaketë e zezë, këmishë e bardhë ose një bluzë dhe bizhuteri interesante, të cilat bien në sy, janë të mjaftueshme që ju të shkëlqeni dhe të tregoni që jeni një femër me një stil modern dhe plot besim në vetvete.
- Kur vishni pantallona të lëkurës, këpucët me taka të larta janë pothuajse të domosdoshme. Femrat, të cilat nuk e kanë figurën ideale, për këtë gjë nuk duhet të ndihen inferiore dhe të brengosen, meqë me pantallona të lëkurës duhet të mbathin këpucë me taka të larta.
- Shmangni bizhuteritë, të cilat bien shumë në sy. Këto pantallona janë vetë efektive dhe në to ju do të ndiheni më komode dhe më seksi.
- Për punë, përveç së zezës, ju mund të vishni edhe pantallona me ngjyrë kafe apo të kuqe të mbyllur. Patjetër zgjidhni një këmishë pak më të gjatë ose një tunikë, dhe për ta theksuar dozën e seriozitetit, e cila kërkohet në punë zyrtare ose në mbledhje, theksojeni atë me një xhaketë. Këpucët me taka të larta janë të domosdoshme.
- Pantallonat mund t’i vishni edhe në mbrëmje, por për këtë rast vishni një xhaketë me ngjyre metalike dhe mbathni çizme me taka të larta.
Këshillë plus
Kushtoni vëmendje se çfarë pantallona blini – kujdesuni që ato të mos jenë të gjera në kofshë dhe që të mos zgjerohen prej gjunjëve e më poshtë. Lëkura është një material, i cili zgjerohet dhe ju do të dukeni paska e zgjeruar. /femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn fra_Latn als_Latn